**Ağdam** (også stavet **Agdam** eller **Aghdam**) er en spøkelsesby i den sørvestlige delen av Aserbajdsjan og den formelle hovedstaden i Ağdam-distriktet. Den ble grunnlagt tidlig i 1800-tallet, og vokste betydelig i løpet av den sovjetiske perioden. Den hadde 28 000 innbyggere i 1989. Armenske styrker tok over byen i juli 1993 i Nagorno-Karabakh-krigen. Slagene i byen tvang hele befolkningen til å flykte østover. Da byen ble tatt over, ødela Nagorno-Karabakh-republikkens styrker mye av byen for å hindre aserbajdsjanere fra å vende tilbake. Mer skade oppsto i de følgende tiårene når lokalbefolkningen plyndret den forlatte byen. Den er i dag nesten helt ødelagt og ubebodd. Et unntak er byens moske, som er intakt, men er i en forfallen tilstand. 

I november 2010 ble byen omdøpt av Nagorno-Karabakh-regjeringen til **Akna** (armensk: Ակնա). Den er administrativt en del av byen Askeran, som ligger rundt 10 km unna.

Etymologi
---------

Byens navn er av aserbajdsjansk opprinnelse og betyr «hvitt hus», som kommer av *ağ*, som betyr «hvit» og *dam* betyr «hus» eller «loft». En annen mulighet er at det var utledet av gammeltyrkisk og betyr «liten festning».

Historie
--------

Ağdam-moskeen på et aserbajdsjansk frimerke (avbildet slik den så ut før Nagorno-Karabakh-krigen)
Ağdam ble grunnlagt i det 18. århundre, og gitt bystatus i 1828.

### Nagorno-Karabakh-krigen

Ağdam var åstedet for flere slag i Nagorno-Karabakh-krigen. Ifølge journalisten Robert Parsons, brukte aserbajdsjanske styrker Ağdam som base for angrep mot Nagorno-Karabakh, og skøyt BM-21 Grad-raketter og brukte bombeangrep derfra mot sivile. Etter at byen ble tatt over, flyktet nesten hele befolkningen østover.

Armenias militære bruker fortsatt byen som en buffer-sone, noe som betyr at Ağdam forblir tom og forfallen, og vanligvis stengt av for turisme.

Referanser
----------

1. ↑  «Caucasus City Falls to Armenian Forces». *The New York Times*. 24. august 1993. «In July, Armenian forces forced out the defenders of Agdam, Azerbaijan, looting and burning the city.»
2. ↑  Specter, Michael (2. juni 1994). «Azerbaijan, Potentially Rich, Is Impoverished by Warfare». *The New York Times*. «Cities like Agdam have been emptied of people.»
3. ↑  «Armenian separatists rename Azeri town». *azernews.az*. 3. november 2010.
4. ↑  «July 23 marks 21st anniv. of Akna (Aghdam) liberation». PanARMENIAN.Net. 23. juli 2014.
5. ↑  Musayelyan, Lusine (26. april 2011). «Life Among Ruins of Caucasus' Hiroshima». Institute for War and Peace Reporting.
6. 1 2  «Agdam city». Ministry of Culture and Tourism of Azerbaijan. Arkivert fra originalen 20. juli 2012. Besøkt 26. juli 2010.
7. ↑   **(russisk)**. Soviet Encyclopedia. Besøkt 26. juli 2010.  Manglende eller tom `|tittel=` (hjelp)
8. ↑  Parsons, Robert (3. juni 2000). «Tug-of-war for Nagorno-Karabakh». BBC News. Arkivert fra originalen 27. april 2010. Besøkt 26. juli 2010.
9. ↑  Paul, Amanda. «Agdam – an Azerbaijani ghost town». Arkivert fra originalen 19. mai 2011. Besøkt 18. mai 2011.  «Arkivert kopi». Arkivert fra originalen 19. mai 2011. Besøkt 6. juli 2016.
10. ↑  Hannigan, Chris. «Ghost Towns: Ağdam, Azerbaijan». Arkivert fra originalen 13. august 2010. Besøkt 26. juli 2010.
11. ↑  Chauffor, Célia. «Report: Agdam, ghost city». Caucaz Europenewz. Arkivert fra originalen 1. juli 2010. Besøkt 26. juli 2010.

Eksterne lenker
---------------

* (en) Ağdam – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |